જિલ્લા સંગઠન બાદ છેલ્લા એકાદ વર્ષથી એટલે કે વિધાનસભા ચૂંટણી ચકરાવા વખતેથી શહેર સંગઠન અને ભાજપના નગરસેવકો વચ્ચે જૂથવાદ વધુ પ્રબળ બન્યો, વસુબેન ત્રિવેદી જ્યારે રાજ્ય મંત્રી હતા તે સમયે તેની નજીકના નગરસેવકો અને કાર્યકરો મહાનગરપાલિકામાં સત્તા ભોગવી રહ્યા હતા અને તેઓનો પડ્યો બોલ જિલવામાં આવતો હતો, અન્યથા અધિકારી હોય કે નગર સેવક કે પછી ભાજપ કાર્યકર હોય, તેઓને હાંસિયામાં ધકેલી દેવામાં આવતા હતા, પરંતુ વિધાનસભામાં વસુબેનનું જ્યારથી પત્તુ કપાયું છે ત્યારથી તેની સામેનું જૂથ મજબૂત બન્યું છે.